Source: https://domov.sme.sk/c/3759262/sud-rozhodne-o-staznosti-chrisa-d-v-suvislosti-s-jeho-vazbou-na-slovensku.html
Timestamp: 2017-04-28 18:04:38+00:00
Document Index: 1375396

Matched Legal Cases: ['Súd ', 'Súd ', 'súd ', 'súd ', 'súd ', 'súd ']

Súd rozhodne o sťažnosti Chrisa D. v súvislosti s jeho väzbou na Slovensku - domov.sme.sk
Zobraziť všetky sekcie Súd rozhodne o sťažnosti Chrisa D. v súvislosti s jeho väzbou na Slovensku
BRATISLAVA 3. marca (SITA) - O sťažnosti Brita Chrisa D. v súvislosti s jeho vzatím do väzby rozhodne Krajský súd v Bratislave (KS) v utorok popoludní na neverejnom zasadnutí, informoval agentúru SITA ... 3. mar 2008 o 16:46 SITA
Písmo:A-|A+00 BRATISLAVA 3. marca (SITA) - O sťažnosti Brita Chrisa D. v súvislosti s jeho vzatím do väzby rozhodne Krajský súd v Bratislave (KS) v utorok popoludní na neverejnom zasadnutí, informoval agentúru SITA hovorca KS v Bratislave Pavol Adamčiak. O väzbe pre Brita, ktorý je obvinený z trestného činu ohrozovania mravnosti, výroby a držby detskej pornografie rozhodol Okresný súd Bratislava 5 v polovici februára. Na utorňajšom zasadnutí súd preverí sťažnosť obvineného, teda či boli dodržané všetky zákonné podmienky pre jeho vzatie do väzby, povedal Adamčiak. Christopher D. mal páchať trestnú činnosť v roku 2002 až 2003. Polícia v apríli 2004 našla pri domovej prehliadke natočené video so štyrmi osobami vo veku 16 až 17 rokov. Podrobná analýza potvrdila, že ide o pornografické materiály s osobou mladšou ako 18 rokov. V roku 1997 v Prahe Christophera D. odsúdili na 3,5 roka väzenia za pohlavné zneužívanie mládeže. Pred dvoma rokmi sa v Anglicku priznal, že v 70. a 80. rokoch sexuálne napadol piatich 16-ročných chlapcov, za čo ho posadili na štyri roky do väzenia. Nechajte si posielať ranný prehľad najdôležitejších správ e-mailom